Ziziphus jujuba

O chincholero Rafel Vidaller Tricas: Nuestros árboles, Cuadernos altoaragoneses de trabajo 2, Instituto de Estudios Altoaragoneses, 1993, ISBN 84-398-7906-7, p. 12 ( (Miller, 1768) Kirkbride, Joseph H.; Wiersma, John H.; Turland, Nicholas J. (2006). "(1753) Proposal to conserve the name Ziziphus jujuba against Z. zizyphus (Rhamnaceae)". Taxon. International Association for Plant Taxonomy. 55 (4): 1049–1050.) ye una especie de planta d'a orden d'os Rosales y familia Rhamnaceae que aconsigue una altaria de 5 a 12 metros con ramas espinosas. As fuellas son de color verda brilant, ovadas y agudas, de 2 a 7 centimetros de luengo y de 1 a 3 centimetros d'amplo. As flors son chicotas, de 5 mm d'amplo, con cinco petalos de color verda amarillenca. Lo fruito ye una drupa ovalada comestible de 1,5 a 3 centimetros y se diz "chinchol" u "chincholo"; cuan ye inmaduro ye de color verda suau, con a consistencia y lo gusto d'una mazana con menor acidez, madurando de parda a negra vrioleta y eventualment corrucada, pareixendo un dátil chicot.

O chincholero fue domesticau en o sud d'Asia en l'anyo 9000 a. C. L'arbol tolera una ampla gama de temperaturas y plevidas, encara que requiere veranos calurosos y augua pro pa una fructificación acceptable. A diferencia d'a mayoría d'as atras especies d'o chenero, tolera hibiernos pro fredos, sobrevivindo a temperaturas de dica -15 °C, y l'arbol, per eixemplo, se cautiva comunament en Pequín. Ista ampla tolerancia permite que lo chincholero creixca en habitats montanyosos u deserticos, a tota hora que haiga acceso l'augua subterrania mientres tot o verano.

Os lugarenyos afirman que un antigo arbol de chincholero en a ciudat d'Al-Qurnah, Irak, ye l'"Arbol d'a Conoixencia" mencionau en a Biblia. L'arbol ye un puesto turistico en a ciudat.


 Referencias 

 Vinclos externos 

Jujuba
Categoría:Árbols presents en Aragón
Categoría:Flora d'Asia